ai4bharat/Pralekha huggingface dataset:
ক্ষুদ্র, অতিক্ষুদ্রওমাঝারিশিল্পমন্ত্রক
অতিক্ষুদ্র, ছোট ও মাঝারি শিল্পোদ্যোগ ক্ষেত্রে স্বনিযুক্তি
নয়াদিল্লি, ২৭ জুন, ২০১৯
মহিলা সহ বেকার যুবক-যুবতীদের অতিক্ষুদ্র, ছোট ও মাঝারি শিল্পোদ্যোগ ক্ষেত্রে স্বনিযুক্তির লক্ষে উৎসাহিত করতে প্রধানমন্ত্রীর কর্মসংস্হান সৃষ্টি কর্মসূচি রূপায়িত হচ্ছে। কেন্দ্রীয় ছোট ও মাঝারি শিল্পোদ্যোগ এই কর্মসূচি রূপায়ণের দায়িত্বে রয়েছে। কর্মসূচির আওতায় নতুন ক্ষুদ্র শিল্পোদ্যোগ স্হাপনে ভর্তুকি এবং ব্যাঙ্ক থেকে ঋণ সহায়তা দেওয়া হয়। সাধারণ শ্রেণীর সুফলভোগীদের ক্ষেত্রে ব্যাঙ্ক থেকে ঋণ সহায়তার পরিমাণ বাড়িয়ে মোট খরচের ৯০ শতাংশ এবং বিশেষ সুবিধাভোগী শ্রেণীর ক্ষেত্রে এই ঋণ সহায়তার পরিমাণ বাড়িয়ে ৯৫ শতাংশ করা হয়েছে। ১৮ বছর বয়সের বেশি যেকোন ব্যক্তি এই প্রকল্পের সুযোগ-সুবিধা গ্রহণে যোগ্য বলে বিবেচিত হন।
লোকসভায় আজ এক প্রশ্নের লিখিত জবাবে একথা জানান ছোট ও মাঝারি শিল্পোদ্যোগ মন্ত্রী শ্রী নিতীন গড়করি।
CG/BD/NS
(Visitor Counter : 66
প্রধানমন্ত্রীরদপ্তর
উত্তর প্রদেশের সিদ্ধার্থনগরে সড়ক দুর্ঘটনায় প্রাণহানিতে প্রধানমন্ত্রীর শোকপ্রকাশ
ক্ষতিগ্রস্তদের জন্য প্রধানমন্ত্রীর জাতীয় ত্রাণ তহবিল থেকে এককালীন অর্থ সাহায্যের ঘোষণা
নতুন দিল্লি, ২২শে মে, ২০২২
প্রধানমন্ত্রী শ্রী নরেন্দ্র মোদী উত্তর প্রদেশের সিদ্ধার্থনগর জেলায় সড়ক দুর্ঘটনায় প্রাণহানিতে গভীর শোকপ্রকাশ করেছেন। ক্ষতিগ্রস্তদের জন্য প্রধানমন্ত্রীর জাতীয় ত্রাণ তহবিল থেকে এককালীন অর্থ সাহায্যের ঘোষণা করেছেন তিনি।
প্রধানমন্ত্রীর দপ্তর থেকে এক ট্যুইট বার্তায় বলা হয়েছে,
“উত্তর প্রদেশের সিদ্ধার্থনগরের সড়ক দুর্ঘটনা অত্যন্ত দুঃখজনক। শোকাকুল পরিবারবর্গকে আমার সমবেদনা। ঈশ্বর তাদের এই অসীম দুঃখ সহ্য করার শক্তি দিন। একই সঙ্গে আমি প্রত্যেক আহত ব্যক্তির দ্রুত আরোগ্য কামনা করছি : PM@narendramodi।
উত্তর প্রদেশের সিদ্ধার্থনগরের দুর্ঘটনায় যারা প্রাণ হারিয়েছেন, প্রধানমন্ত্রী তাদের নিকটাত্মীয়দের প্রধানমন্ত্রীর জাতীয় ত্রাণ তহবিল থেকে এককালীন ২ লক্ষ টাকা অর্থ সাহায্য ঘোষণা করেছেন। আহতদের প্রত্যেককে ৫০ হাজার টাকা করে দেওয়া হবে।“
CG/SD/SFS
(
স্বরাষ্ট্র মন্ত্রক
কোভীড-১৯ এর মোকাবিলায় দেশজুড়ে ২১ দিনের লকডাউনে জনসাধারণের কষ্ট লাঘব করতে মোদী সরকার দায়বদ্ধঃ কেন্দ্রীয় স্বরাষ্ট্র মন্ত্রক
নতুনদিল্লী, ২৯ মার্চ, ২০২০
দেশজুড়ে ২১ দিনের লকডাউনে সাধারণ মানুষের দুর্দশা লাঘব করার বিষয়টিতে প্রধানমন্ত্রী শ্রী নরেন্দ্র মোদী গুরুত্ব দিচ্ছেন। এই কারণে কেন্দ্রীয় স্বরাষ্ট্র মন্ত্রী শ্রী অমিত শাহ্ সব রাজ্য ও কেন্দ্রশাসিত অঞ্চলগুলিকে এই সময়ে সামাজিক দুরত্ব বজায় রাখা, সহ প্রতিরোধমূলক নিয়ন্ত্রণ ব্যবস্থার সব নিয়মগুলি মেলে চলার পাশাপাশি পরিযায়ী শ্রমিকদের আর্থিক দুর্দশা লাঘব করার বিষয়টিকে ও নিশ্চিত করতে বলেছেন। কেন্দ্রীয় স্বরাষ্ট্র সচিব এই মর্মে সব রাজ্য ও কেন্দ্রশাসিত অঞ্চলকে লেখা একচিঠিতে পরিযায়ী শ্রমিকদের জন্য খাদ্য ও সাময়িক বাসস্থানের ব্যবস্থা করতে বলেছেন। পরিযায়ী শ্রমিকদের ১৪ দিন স্বাস্থ্য বিধি মেনে কোয়ারান্টাইনে রাখার পরামর্শও ওই চিঠিতে দেওয়া হয়েছে।
কারখানা, দোকান বা অন্যান্য বাণিজ্যিক প্রতিষ্ঠানগুলিকে বলা হয়েছে এই সময়ে তাঁরা যেন তাঁদের কর্মীদের পুরো বেতন দেন। পরিযায়ী শ্রমিকরা যেসব জায়গায় ভাড়া থাকেন সেখানের বাড়ির মালিকদের ১ মাস বাড়ি ভাড়া নেওয়া চলবে না। কোন বাড়িওয়ালা যদি তার বাড়ি থেকে শ্রমিক বা ছাত্রদের জোর করে বের করে দেন, তাহলে ২০০৫ সালের বিপর্যয় মোকাবিলা আইন অনুযায়ী তার বিরুদ্ধে ব্যবস্থা নেওয়া হবে।
মন্ত্রকের এই সংক্রান্ত নির্দেশনামাটি পড়তে নীচে ক্লিক করুন
https://static.pib.gov.in/WriteReadData/userfiles/MHA%20Order%20restricting%20movement%20of%20migrants%20and%20strict%20enforement%20of%20lockdown%20measures%20-%2029.03.2020.pdf.pdf.pdf
CG/CB
(Visitor Counter : 164
ক্ষুদ্র, অতিক্ষুদ্রওমাঝারিশিল্পমন্ত্রক
ভারতীয় অর্থনীতিতে অতিক্ষুদ্র, ক্ষুদ্র ও মাঝারি শিল্পোদ্যোগ ক্ষেত্রের অবদান উল্লেখযোগ্য
নয়াদিল্লি, ২২ জুলাই, ২০১৯
ভারতীয় অর্থনীতিতে অতিক্ষুদ্র, ক্ষুদ্র ও মাঝারি শিল্পোদ্যোগ ক্ষেত্রের অবদান উল্লেখযোগ্য। মোট অভ্যন্তরীণ উৎপাদন বা জিডিপি, রপ্তানি এবং কর্মসংস্থান সৃষ্টির দিক থেকে এই ক্ষেত্রটি গুরুত্বপূর্ণ ভূমিকা পালন করে থাকে। কেন্দ্রীয় পরিসংখ্যান কার্যালয়ের পক্ষ থেকে প্রাপ্ত তথ্যানুযায়ী ২০১৬-১৭’তে দেশের মোট গ্রস ভ্যালু অ্যাডেড বা জিভিএ-তে এই ক্ষেত্রটির অবদান ছিল ৩১.৮ শতাংশ। এছাড়াও, ২০১৮-১৯ – এ ভারতের মোট রপ্তানিতে এই ক্ষেত্রটির অংশ বেড়ে হয়েছে ৪৮.০১ শতাংশ। জাতীয় নমুনা সমীক্ষার ৭৩তম পর্বের তথ্যানুযায়ী ২০১৫-১৬’তে কৃষি বহির্ভূত অতিক্ষুদ্র, ক্ষুদ্র ও মাঝারি শিল্পোদ্যোগ ক্ষেত্রের সঙ্গে যুক্ত শ্রমিকের সংখ্যা আনুমানিক ১১ কোটি ১০ লক্ষ। রাজ্যসভায় এক প্রশ্নের লিখিত জবাবে এই তথ্য জানিয়েছেন কেন্দ্রীয় অতিক্ষুদ্র, ক্ষুদ্র ও মাঝারি শিল্পোদ্যোগ মন্ত্রী শ্রী নীতিন গড়করি। তিনি আরও জানান, প্রধানমন্ত্রীর কর্মসংস্থান সৃষ্টি কর্মসূচির আওতায় ক্ষুদ্র শিল্পোদ্যোগগুলিতে ২০১৭-১৮ ও ২০১৮-১৯ - এ কর্মসংস্থান সৃষ্টির আনুমানিক হিসাব ছিল যথাক্রমে ৩ লক্ষ ৮৭ হাজার ও ৫ লক্ষ ৮৭ হাজার। তিনি বলেন, ক্ষুদ্র ও ছোট শিল্পোদ্যোগগুলিকে জামানতমুক্ত ঋণ সহায়তা প্রদানে কেন্দ্রীয় সরকার ঋণ নিশ্চয়তা তহবিল ট্রাস্ট গঠন করেছে। এই তহবিলের মাধ্যমে ২০১৭-১৮’তে ২ লক্ষ ৬৩ হাজার ক্ষুদ্র ও ছোট শিল্পোদ্যোগ ক্ষেত্রে ১৯ হাজার ৬৫ কোটি ৯১ লক্ষ টাকা এবং ২০১৮-১৯ – এ ৪ লক্ষ ৩৬ হাজার ক্ষেত্রে ৩০ হাজার ১৬৮ কোটি ৫৭ লক্ষ টাকা ঋণ সহায়তা দেওয়া হয়েছে বলেও শ্রী গড়করি জানান।
CG/BD/SB
(Visitor Counter : 95
প্রতিরক্ষামন্ত্রক
১৯৭১ – এর ভারত-পাক যুদ্ধে ভারতীয় সেনাবাহিনীর সাফল্যকে স্মরণীয় করতে প্রতিরক্ষা মন্ত্রকের প্রতীক নক্শা বানানোর আমন্ত্রণ; বিজেতাকে ৫০ হাজার টাকা নগদ পুরস্কার
নয়াদিল্লি, ০৫ নভেম্বর, ২০২০
১৯৭১ – এর ডিসেম্বরে ভারতীয় সেনাবাহিনী পাকিস্তানের বিরুদ্ধে লড়াইয়ে যে স্মরণীয় সাফল্য অর্জন করেছিল, তার পরিণতি-স্বরূপ আজকের স্বাধীন বাংলাদেশের জন্ম হয়। ভারত-পাক এই যুদ্ধের আগামী বছর ১৬ই ডিসেম্বর অর্ধ-শতবার্ষিকী পূর্ণ হতে চলেছে। এমনকি, আগামী বছরটি স্মরণীয় বিজয়বর্ষ হিসাবে উদযাপন করা হবে। এই উপলক্ষে এ বছরের ডিসেম্বর থেকে আগামী বছরের ১৬ই ডিসেম্বর পর্যন্ত একাধিক অনুষ্ঠান ও কর্মসূচির পরিকল্পনা করা হয়েছে। প্রতিরক্ষা মন্ত্রক স্মরণীয় বিজয়বর্ষ উদযাপনের অঙ্গ হিসাবে এই বছরটিকে স্বতন্ত্র পরিচিতি দিতে নক্শা প্রণয়ন প্রতিযোগিতার আয়োজন করছে। এই প্রেক্ষিতে প্রতিরক্ষা মন্ত্রক ভারতীয় নাগরিকদের কাছ থেকে প্রতীক নির্মাণে আমন্ত্রণ জানিয়েছে। মন্ত্রকের পক্ষ থেকে বলা হয়েছে এই প্রতীক এমনভাবে প্রণয়ন করতে হবে, যেখানে ভারতীয় সেনা, ভারতীয় নৌ-বাহিনী এবং ভারতীয় বিমানবাহিনীর সুস্পষ্ট পরিচিতিবাহী নিদর্শন থাকবে। প্রতীকটিতে সেনাবাহিনীর সাফল্য উদযাপনের বৈশিষ্ট্যও থাকতে হবে। প্রতীকে যদি কোনও অস্ত্রশস্ত্র বা সাজসরঞ্জামের নিদর্শন থাকে, তা হলে সেটি ১৯৭১ – এর যুদ্ধে ভারতীয় সেনাবাহিনীর ব্যবহৃত সরঞ্জাম বা সমরাস্ত্র হতে হবে। এছাড়াও, প্রতীকে যদি উদ্ধ্বৃতি থাকে, তা হলে তা ইংরাজী বা হিন্দিতে উল্লেখ করতে হবে।
এই প্রতীক প্রতিযোগিতায় অংশগ্রহণের শেষ তারিখ আগামী ১১ই নভেম্বর। প্রতিযোগিতায় যে প্রতীকটি জয়ী হবে, তার শ্রষ্ঠাকে ৫০ হাজার টাকা নগদ পুরস্কার দেওয়া হবে। প্রতীক প্রণয়ন সম্পর্কিত বিষয়ে বিস্তারিত জানার জন্য এই লিঙ্কে ক্লিক করুন - https://www.mygov.in/task/logo-design-contest-swarnim-vijay-varsh/ .
CG/BD/SB
(Visitor Counter : 127
দক্ষতাউন্নয়নওশিল্পোদ্যোগমন্ত্রক
১০ অক্টোবর, ২০২২-এ দেশের ২৮টি রাজ্য ও কেন্দ্রশাসিত অঞ্চলে অনুষ্ঠিত হচ্ছে ‘জাতীয় শিক্ষানবিশ মেলা’
নয়াদিল্লি, ৯ অক্টোবর ২০২২
দেশের ২৮টি রাজ্য ও কেন্দ্রশাসিত অঞ্চলের ২৮০টি কেন্দ্রে ‘প্রধানমন্ত্রী জাতীয় শিক্ষানবিশ মেলা’ অনুষ্ঠিত হচ্ছে আগামীকাল অর্থাৎ, ১০ অক্টোবর। প্রধানমন্ত্রী শ্রী নরেন্দ্র মোদী ঘোষিত ‘দক্ষ ভারত কর্মসূচি’র আওতায় কর্মজীবন গড়ে তোলার সুযোগ সৃষ্টি এবং ব্যবহারিক প্রশিক্ষণের লক্ষ্যে এই মেলার আয়োজক ও উদ্যোক্তা কেন্দ্রীয় দক্ষতা বিকাশ ও শিল্পোদ্যোগ মন্ত্রক।
আঞ্চলিক পর্যায়ের কয়েকটি বাণিজ্যিক সংস্থাকে আমন্ত্রণ জানানো হয়েছে এই মেলায় অংশগ্রহণকারী তরুণ ও যুবকদের প্রয়োজনীয় প্রশিক্ষণদানের জন্য। সেই অর্থে এই মেলা হল এমন একটি মঞ্চ যেখানে বাণিজ্যিক সংস্থাগুলি প্রশিক্ষার্থীদের মধ্যে সম্ভাবনাময় দিকগুলি আবিষ্কার করে তাঁদের বেছে নেওয়ার সুযোগ গ্রহণ করতে পারে।
উল্লেখ্য, প্রতি মাসের দ্বিতীয় সোমবারে এই শিক্ষানবিশ মেলার আয়োজন করা হয় যাতে দেশের যুবশক্তির জন্য কর্মসংস্থানের সুযোগ গড়ে তোলা যায়। মেলা ও প্রশিক্ষণের শেষে প্রশিক্ষণের সঙ্গে যুক্ত সংস্থাগুলি নিয়োগের জন্য সম্ভাবনাময় প্রার্থীদের বেছে নিতে পারবে।
মেলায় যাঁরা যোগদান করতে ইচ্ছুক তাঁরা https://www.apprenticeshipindia.gov.in/ - এই পোর্টালটিতে গিয়ে মেলার নিকটতম স্থানটি বেছে নিতে পারেন। যে সমস্ত ছাত্রছাত্রীর পঞ্চম থেকে দ্বাদশ শ্রেণী পর্যায়ের পাস সার্টিফিকেট, দক্ষতা প্রশিক্ষণের শংসাপত্র, আইটিআই ডিপ্লোমা অথবা স্নাতক পর্যায়ের ডিগ্রি রয়েছে, তাঁরা এই মেলায় অংশগ্রহণের জন্য আবেদন জানাতে পারবেন। যাঁরা ইতিমধ্যেই নথিভুক্ত হয়েছেন তাঁদের প্রয়োজনীয় সমস্ত রকম নথিপত্র নিয়ে নির্দিষ্ট স্থানে উপস্থিত থাকতে বলা হয়েছে।
‘প্রধানমন্ত্রী জাতীয় শিক্ষানবিশ মেলা’ সম্পর্কে কেন্দ্রীয় দক্ষতা বিকাশ ও শিল্পোদ্যোগ মন্ত্রকের সচিব শ্রী অতুল কুমার তিওয়ারি জানিয়েছেন যে মেলাতে শিক্ষানবিশদের প্রশিক্ষণ সংক্রান্ত সুযোগ-সুবিধা প্রসারের লক্ষ্য হল ‘উপার্জনের সঙ্গে শিক্ষা’ এবং ‘হাতে-কলমে শিক্ষা’র ব্যবস্থা করা। সেইসঙ্গে বিভিন্ন শিল্প সংস্থার সঙ্গে প্রশিক্ষার্থী ও প্রশিক্ষণ সংস্থাগুলির যোগাযোগ স্থাপনেরও একটি বিশেষ মঞ্চ হল এই মেলা। মেলার আরও একটি উল্লেখযোগ্য দিক হল এর মাধ্যমে শিক্ষানবিশদের সংখ্যা বৃদ্ধি ও তাঁদের সফল প্রশিক্ষণ।
শ্রী তিওয়ারি জানান, ১৯৬১ সালের শিক্ষানবিশ আইনটির পরিধি আরও বাড়ানো হয়েছে যাতে বুদ্ধি ও মেধা রয়েছে এই ধরনের প্রার্থীদের জন্য কর্মসংস্থানের অতিরিক্ত সুযোগ সৃষ্টি করা সম্ভব হয়। এছাড়াও, বিদ্যালয় থেকে কর্মজীবনে সরাসরি প্রবেশের একটি সুযোগও এর মাধ্যমে গড়ে তোলা সম্ভব।
সরকারের লক্ষ্য হল, প্রতি বছর অন্তত ১০ লক্ষ তরুণ-তরুণীকে প্রশিক্ষিত করে তোলা। এর মাধ্যমে প্রশিক্ষণ পরবর্তী পর্যায়ে কর্মজীবন গড়ে তোলা সম্পর্কে তাঁদের মধ্যে সচেতনতার প্রসার ঘটানোও সরকারের আরও একটি বিশেষ লক্ষ্য বলে শ্রী তিওয়ারি জানান।
PG/SKD/DM
(Visitor Counter : 90
তথ্যওসম্প্রচারমন্ত্রক
প্রধানমন্ত্রী নরেন্দ্র মোদীর ১০০তম মন কি বাত আজ সম্প্রচারিত হ’ল
এই উপলক্ষে কলকাতার রাজভবনে বিশেষ সমারোহ
কলকাতা, ৩০ এপ্রিল, ২০২৩
প্রধানমন্ত্রী শ্রী নরেন্দ্র মোদী তাঁর মন কি বাত – এর ১০০তম পর্বে আজ দেশ-বিদেশের শ্রোতাদের সঙ্গে নিজের চিন্তাভাবনা ভাগ করে নিলেন। শিক্ষা, সংস্কৃতি, পরিবেশ, ভোকাল ফর লোকাল এবং লোকাল ফর গ্লোবাল সহ নানা বিষয়ে উঠে এলো এদিনের মন কি বাত – এ।
এই উপলক্ষে কলকাতার রাজভবনে এক বিশেষ সমারোহের আয়োজন করা হয়। সেখানে উপস্থিত ছিলেন ৫ জন পদ্ম সম্মানে ভূষিত ব্যক্তি এবং মন কি বাত – এর বিভিন্ন পর্বে প্রধানমন্ত্রীর উল্লিখিত ১১ জন ব্যক্তি সহ বিশিষ্ট জনেরা। দেশ ও জাতি গঠনে মূল্যবান অবদানের জন্য রাজ্যপাল ডঃ সি বি আনন্দ বোস তাঁদের সম্মানিত করেন।
মোদী সরকারের ৮ বছর এবং সেবা, সুশাসন, গরীব কল্যাণ, আজাদি কা অমৃত মহোৎসব সহ নানা ক্ষেত্রে সরকারের উদ্যোগ ও দায়বদ্ধতা তুলে ধরে একটি প্রদর্শনীর আয়োজন করে সেন্ট্রাল ব্যূরো অফ কম্যুনিকেশন । এখানে বিশেষ গুরুত্ব দেওয়া হয় নেতাজী সুভাষ চন্দ্র বসু এবং বাংলার স্বাধীনতা সংগ্রামীদের অবদানকে। মন কি বাত – এর বিভিন্ন পর্বে প্রধানমন্ত্রীর কিছু নির্বাচিত উক্তিও প্রদর্শনীতে স্থান পায়।
নেতাজীর উপর একটি বসে আঁকো প্রতিযোগিতার আয়োজন করা হয় সেখানে। ‘মন কি চিত্র’ শীর্ষক এই প্রতিযোগিতায় বিভিন্ন কেন্দ্রীয় বিদ্যালয়ের প্রায় ৮৫০ জন শিক্ষার্থী অংশ নেয়। এদের মধ্যে দু’জন দিব্যাঙ্গ পড়ুয়াও ছিল। প্রতিযোগিতায় বিজয়ীদের তালিকায় জায়গা করে নিয়েছে দিব্যাঙ্গ শিশু অঙ্কিতা দাস। এদের সকলের হাতে পুরস্কার তুলে দেন রাজ্যপাল। রাজভবনের উদ্যানে ১০০টি গাছের চারাও রোপণ করেন তিনি।
অনুষ্ঠানে রাজ্যপাল বলেন, ইতিবাচক পরিবর্তন এবং জনআন্দোলনের প্রশ্নে মন কি বাত অত্যন্ত বড় একটি উদাহরণ। এই অনুষ্ঠানের মধ্য দিয়ে প্রধানমন্ত্রী সাধারণ মানুষের সঙ্গে অনবদ্য এক সংযোগ করে তুলেছেন, যা মানুষের মধ্যে আস্থা এনেছে এবং জনআন্দোলনের দিশা ও গতিপ্রকৃতি সম্পর্কে তাঁদের একটা ধারণা দিয়েছে। মন কি বাত – এর সাফল্য এখানেই।
মহিলাদের ক্ষমতায়ন এবং দেশ ও জাতি গঠনের উদ্যোগে তাঁদের পুরোভাগে নিয়ে আসতে মন কি বাত উল্লেখযোগ্য অবদান রেখেছে। এক্ষেত্রে অত্যন্ত ইতিবাচক একটি প্রভাব ফেলেছে এই অনুষ্ঠান। মন কি বাত আমাদের অনুপ্রাণিত করেছে এবং নিজেদের সামর্থ্য সম্পর্কে সচেতন করে তুলেছে। রাজ্যপাল আরও বলেন, প্রধানমন্ত্রী যখন কোনও বক্তব্য পেশ করেন, তাঁর শোনে সারা দেশ। ভারত জুড়ে অনবদ্য ও সুগভীর প্রভাব ফেলেছে প্রধানমন্ত্রীর বক্তব্য।
এর আগে তথ্য ও সম্প্রচার মন্ত্রকের পূর্বাঞ্চলীয় মহানির্দেশক শ্রী ভূপেন্দ্র কাইন্থোলা সমাগত অতিথিদের স্বাগত জানান। তিনি বলেন, সাধারণ মানুষের সঙ্গে সংযোগ স্থাপন প্রধানমন্ত্রীর গুরুত্বপূর্ণ অগ্রাধিকার। এই প্রচেষ্টায় আবেগের একটি মাত্রাও জড়িয়ে আছে। সেজন্য প্রধানমন্ত্রী শ্রী নরেন্দ্র মোদীর উপর আস্থা রাখেন দেশবাসী।
PG/AC/SB
(Visitor Counter : 44
কর্মী, জন-অভিযোগএবংপেনশনমন্ত্রক
জন প্রশাসনের পুনর্গঠন এবং প্রশাসনিক সংস্কারের জন্য ভারত ও গাম্বিয়ার মধ্যে স্বাক্ষরিত সমঝোতাপত্রটিতে কেন্দ্রীয় মন্ত্রিসভার অনুমোদন
নয়াদিল্লী, ৩০ জুন, ২০২১
প্রধানমন্ত্রী শ্রী নরেন্দ্র মোদীর পৌরহিত্যে কেন্দ্রীয় মন্ত্রিসভার বৈঠকে ভারতের কর্মী, জন-অভিযোগ ও পেনশন মন্ত্রকের প্রশাসনিক সংস্কার ও জন-অভিযোগ দপ্তর এবং গাম্বিয়ার রাষ্ট্রপতির দপ্তরের পাবলিক সার্ভিস কমিশনের মধ্যে যে সমঝোতাপত্র স্বাক্ষরিত হয়েছে কেন্দ্রীয় মন্ত্রিসভা তাতে অনুমোদন দিয়েছে। জন প্রশাসনের পুনর্গঠন এবং প্রশাসনিক সংস্কার এই সমঝোতার মূল উদ্দেশ্য।
প্রভাব
এই সমঝোতাপত্রের ফলে দুটি দেশের জন প্রশাসনের বিষয়ে পারস্পরিক বোঝাপড়া দৃঢ় হবে। উভয় দেশের মধ্যে প্রশাসনিক কাজকর্মের যে পদ্ধতিগুলি ভালো সেগুলিকে গ্রহণ করে জন প্রশাসনিক ব্যবস্থার উন্নতি ঘটানো হবে।
আর্থিক প্রভাব
এই সমঝোতাপত্র বাস্তবায়নের জন্য প্রত্যেকটি দেশ নিজ নিজ ব্যয়ভার বহন করবে। সমঝোতাপত্রে বলা হয়েছে, পুরো কর্মসূচীর ব্যয়, চুক্তি অনুযায়ী নানা ধরণের কাজের ওপর নির্ভর করবে।
বিস্তারিত তথ্য
এই সমঝোতাপত্রের মাধ্যমে যেসব ক্ষেত্রে সহযোগিতা গড়ে উঠবে সেগুলি হল-
ক) সরকারের পরিচালন ব্যবস্থাপনার উন্নয়ন
খ) স্বতঃপ্রণোদিত পেনশন প্রকল্পের বাস্তবায়ন
গ) সরকারী কাজে বৈদ্যুতিন পদ্ধতিতে নিয়োগ
এই সমঝোতাপত্রের মূল উদ্দেশ্য হল জন প্রশাসন ও প্রশাসনিক সংস্কারের ক্ষেত্রে উভয় দেশের মধ্যে দ্বিপাক্ষিক সম্পর্কে দৃঢ় করা। এর ফলে দুই দেশের বিভিন্ন দপ্তরের মধ্যে আলাপ-আলোচনা হবে। সরকারের পরিচালন ব্যবস্থাপনার উন্নতি, স্বতঃপ্রণোদিত পেনশন প্রকল্পের বাস্তবায়ন এবং সরকারি কাজে বৈদ্যুতিন পদ্ধতিতে নিয়োগের ক্ষেত্রে গাম্বিয়া ভারতের সঙ্গে একযোগে কাজ করতে আগ্রহী। এই সমঝোতাপত্রের ফলে উভয় দেশের মধ্যে সহযোগিতার পরিবেশ গড়ে উঠবে। দুটি দেশ প্রশাসনিক অভিজ্ঞতার আদান-প্রদান করবে।
প্রেক্ষাপট
ভারত সরকার দেশের বিভিন্ন সরকারি পরিষেবার মানোন্নয়ন ঘটাতে আগ্রহী। আর তাই জন প্রশাসন ও প্রশাসনিক সংস্কারের উন্নতি ঘটানোর উদ্যোগ নেওয়া হয়েছে। ‘ন্যূনতম সরকার সর্বোচ্চ প্রশাসন’ নীতির মাধ্যমে এই সমঝোতাপত্রটিকে বাস্তবায়িত করা হবে।
CG/CB/NS
(Visitor Counter : 233
ক্ষুদ্র, অতিক্ষুদ্রওমাঝারিশিল্পমন্ত্রক
এক অনন্য খাদির চপ্পলের সূচনা করেছেন শ্রী নীতিন গড়করি, কেভিআইসি-র লক্ষ্যই হল ৫ হাজার কোটি টাকার বাণিজ্য
নয়াদিল্লী, ২১ অক্টোবর, ২০২০
খাদি এক অনন্য চপ্পল তৈরি করেছে। এই চপ্পলে খাদির হস্তশিল্প ফ্যাব্রিকের সূক্ষ কাজ রয়েছে। কেন্দ্রীয় অতিক্ষুদ্র, ক্ষুদ্র মাঝারি শিল্পোদ্যোগ মন্ত্রী শ্রী নীতিন গড়করি আজ ভিডিও কনফারেন্সের মাধ্যমে খাদি ও গ্রামোদ্যোগ শিল্প কমিশনের মাধ্যমে তৈরি করা এই ফ্যাব্রিক ফুটওয়্যার বা চপ্পলের সূচনা করেছেন। কেভিআইসি-র ই-পোর্টাল http://www.khadiindia.gov.in./ এর মাধ্যমে খাদির চপ্পলগুলি অনলাইনে বিক্রি করা হবে। এদিন তারও সূচনা করেন তিনি।
শ্রী গড়করি বলেন, এই ধরণের অনন্য পণ্যগুলি আন্তর্জাতিক বাজার দখল করতে পারে। তিনি বলেন, খাদির ফ্যাব্রিক চপ্পল তৈরির ফলে অতিরিক্ত কর্মসংস্থান এবং কারিগরদের আয় বৃদ্ধি করবে। পাটোলা সিল্ক, বেনারসী সিল্ক, কটন, ডেনিমের মতো সূক্ষ ফেব্রিকের কাজ রয়েছে এই চপ্পলগুলিতে। তরুণ-তরুণীরা অনলাইনের মাধ্যমে এই আকর্ষণীয় চপ্পলগুলি কিনতে পারবেন। বিদেশের বাজারে এই চপ্পল বিক্রির বিপুল সম্ভাবনা রয়েছে বলেও মন্ত্রী জানান। এর মাধ্যমে খাদি ৫ হাজার কোটি টাকা মূল্যের বাজার দখল করতে সক্ষম হবে বলেও আশা প্রকাশ করেন মন্ত্রী । এদিন অনুষ্ঠানে মন্ত্রকের প্রতিমন্ত্রী শ্রী প্রদীপ চন্দ্র সারেঙ্গী, কেভিআইসি-র চেয়ারম্যান শ্রী বিনয় কুমার সাকসেনা উপস্থিত ছিলেন। প্রধানমন্ত্রী ‘লোকাল টু গ্লোবাল’ বা স্থানীয় পণ্যকে বিশ্বের দরবারে পৌঁছে দেওয়ার যে লক্ষ্যমাত্রা নিয়েছেন তারই অঙ্গ হিসেবে খাদি এই ফ্যাব্রিক চপ্পল তৈরি উদ্যোগ নিয়েছে।
CG/SS/NS
(Visitor Counter : 164
কর্পোরেটবিষয়সংক্রান্তমন্ত্রক
ইনসলভেন্সি অ্যান্ড ব্যাঙ্করাপসি বোর্ড অফ ইন্ডিয়া এবং ইন্টারন্যাশনাল ফিনান্স কর্পোরেশনের মধ্যে সহযোগিতামূলক চুক্তি স্বাক্ষরিত
নয়াদিল্লি, ৭ মার্চ, ২০১৯
ইনসলভেন্সি অ্যান্ড ব্যাঙ্করাপসি বোর্ড অফ ইন্ডিয়া  বিশ্ব ব্যাঙ্ক গোষ্ঠী -র সদস্য ইন্টারন্যাশনাল ফিনান্স কর্পোরেশন -র সঙ্গে গতকাল  একটি সহযোগিতামূলক চুক্তি করল। চুক্তিতে স্বাক্ষর করেন আইবিবিআই-এর কার্যবাহী অধিকর্তা শ্রী কে আর সাজি কুমার এবং আইএফসি ইন্ডিয়ার কান্ট্রি ম্যানেজার শ্রী ইয়ুন ঝাং। ঐ অনুষ্ঠানে উপস্থিত ছিলেন কোম্পানি বিষয়ক মন্ত্রকের সচিব শ্রী ইনজেতি শ্রীনিবাস, আইবিবিআই-এর চেয়ারপার্সন ডঃ এম এস সাহু, কোম্পানি বিষয়ক মন্ত্রকের যুগ্ম সচিব শ্রী জ্ঞানেশ্বর কুমার সিং এবং কোম্পানি বিষয়ক মন্ত্রক ও আইবিবিআই-এর অন্য বিশিষ্ট আধিকারিকরা।
ঋণ পরিশোধে অক্ষমতা এবং দেউলিয়া নিয়মাবলী, ২০১৬-র লক্ষ্য, কোম্পানি সত্ত্বা, অংশীদারী সংস্থা এবং ব্যক্তির জন্য সময় বেঁধে পুনর্সংগঠন এবং ঋণ পরিশোধে অক্ষমতা সঙ্কল্পের ব্যবস্থা করা। ঐ ব্যক্তিদের সম্পত্তির মূল্যমানের সর্বোচ্চ মান ধারণ করা, উদ্যোগে উৎসাহ দিতে ঋণ পাওয়ার সুবিধা এবং সংশ্লিষ্ট সকলের স্বার্থে ভারসাম্য রক্ষা। এই কারণে বিচার বিভাগীয় কর্তৃপক্ষ, আইবিবিআই ঋণ পরিশোধে অক্ষম পেশাদার, ঋণ পরিশোধে অক্ষম পেশাদারী সংস্থা এবং তথ্যজ্ঞাপক সংস্থাগুলিকে নিয়ে সংস্থাগত পরিকাঠামো গড়া হয়েছে। আইবিবিআই নিয়ন্ত্রণমূলক তত্ত্বাবধান করে ঋণ পরিশোধে অক্ষম পেশাদার, ঋণ পরিশোধে অক্ষম পেশাদারী সংস্থা এবং তথ্যজ্ঞাপক সংস্থাগুলির ওপর। এটি বিধি-নিয়ম তৈরি এবং বলবৎ করে যে সমস্ত বিষয় রূপায়ণের জন্য সেগুলি হল, কোম্পানি বিষয়ক ঋণ পরিশোধে অক্ষমতা সঙ্কল্প, কোম্পানির লিকুইডেশন, ব্যক্তি ঋণ পরিশোধে অক্ষমতা সঙ্কল্প এবং নিয়মাবলীর অধীন ব্যক্তিগত দেউলিয়া।
আইবিবিআই, নিয়মাবলী এবং সংশ্লিষ্ট বিধি-নিয়মের কার্যকরী রূপায়ণে সচেষ্ট। আইএফসি সচেষ্ট আইবিবিআই-কে সাহায্য করতে ঋণ পরিশোধে অক্ষম পেশাদার এবং ঋণ পরিশোধে অক্ষম পেশাদারী সংস্থাগুলির সক্ষমতা বৃদ্ধি করতে নিয়মাবলীর স্বার্থে। সহযোগিতা চুক্তিটির ফলে ২০২১-এর ৩০শে জুন পর্যন্ত আইএফসি এই সংক্রান্ত কারিগরি সহায়তা দেবে আইবিবিআই-কে। অন্যভাবে, এই সহযোগিতা হবে  ঋণ পরিশোধে অক্ষম পেশাদার এবং আইবিবিআই-এর আধিকারিকদের জন্য কর্মশিবির এবং প্রশিক্ষণ;  ঋণ পরিশোধে অক্ষম পেশাদারদের জন্য কর্মশিবিরের প্রশিক্ষকদের প্রশিক্ষণ;  জাতীয় ইনসলভেন্সি কর্মসূচির উন্নয়ন;  ঋণ পরিশোধে অক্ষমতা এবং মূল্য নির্ধারণ পরীক্ষা করার বিষয়ে।
CG/AP/DM
(Visitor Counter : 40
স্বাস্থ্যওপরিবারকল্যাণমন্ত্রক
দৈনিক-ভিত্তিতে নমুনা পরীক্ষায় আরও একটি রেকর্ড – ভারত আরও একটি সাফল্যের শিখরে; এই প্রথমবার গত ২৪ ঘন্টায় ১২ লক্ষেরও বেশি কোভিড নমুনা পরীক্ষা হয়েছে; মোট নমুনা পরীক্ষায় অপ্রত্যাশিত অগ্রগতি, নমুনা পরীক্ষার সংখ্যা ৬.৩৬ কোটি ছাড়িয়েছে
নয়াদিল্লি, ২০ সেপ্টেম্বর, ২০২০
কোভিড-১৯ এর বিরুদ্ধে লড়াইয়ে ভারত আরও একটি গুরুত্বপূর্ণ মাইল ফলক অতিক্রম করেছে। এক গুরুত্বপূর্ণ সাফল্য হিসাবে এই প্রথমবার একদিনে ১২ লক্ষেরও বেশি রেকর্ড সংখ্যক নমুনা পরীক্ষা হয়েছে। দেশে গত ২৪ ঘন্টায় ১২ লক্ষ ৬ হাজার ৮০৬টি নমুনা পরীক্ষা হয়েছে। এর ফলে, মোট নমুনা পরীক্ষার সংখ্যা বেড়ে হয়েছে ৬ কোটি ৩৬ লক্ষ ৬১ হাজার ৬০। দৈনিক-ভিত্তিতে নমুনা পরীক্ষার সংখ্যায় অপ্রত্যাশিত বৃদ্ধি দেশে কোভিড-১৯ নমুনা পরীক্ষার সুদৃঢ় কাঠামোকেই তুলে ধরে। দেশে নমুনা পরীক্ষার হার কয়েকগুণ বেড়েছে। গত ৮ই এপ্রিল দৈনিক কেবল ১০ হাজার নমুনা পরীক্ষার সংখ্যা আজ পর্যন্ত বেড়ে হয়েছে ১২ লক্ষ। কেবল গত ৯ দিনেই ১ লক্ষ নমুনা পরীক্ষা করা হয়েছে।
অধিক সংখ্যায় নমুনা পরীক্ষার ফলে আক্রান্তদের দ্রুত চিহ্নিতকরণ এবং সময় মতো উপযুক্ত চিকিৎসা পরিষেবা দেওয়া সম্ভব হয়। পক্ষান্তরে, মৃত্যু হারও হ্রাস পায়।
এটা প্রমাণিত হয়েছে যে, অধিক সংখ্যায় নমুনা পরীক্ষার ফলে আক্রান্তের সংখ্যা হ্রাস পায়। একইভাবে, দৈনিক আক্রান্তের সংখ্যায় ক্রমাগত নিম্নগামীতার ফলে সংক্রমণ ছড়িয়ে পড়ার হারও স্পষ্ট হয়।
দৈনিক-ভিত্তিতে ভারতের নমুনা পরীক্ষার হার বিশ্বে অন্যতম সর্বাধিক।
কোভিড-১৯ পরিস্থিতির প্রেক্ষিতে সরকার নিরন্তর নতুন নতুন কৌশল গ্রহণ করছে। নমুনা পরীক্ষার হার ও পরীক্ষাগারের নেটওয়ার্ক বৃদ্ধির পাশাপাশি, কেন্দ্রীয় সরকার চাহিদার ভিত্তিতে নমুনা পরীক্ষার ব্যবস্থা শুরু করেছে। এমনকি, রাজ্য/কেন্দ্রশাসিত অঞ্চলগুলিকেও অধিক সংখ্যায় এবং গুণগতমান বজায় রেখে নমুনা পরীক্ষার পন্থা-পদ্ধতি সরলীকরণে সুবিধা দেওয়া হয়েছে। ‘চেজ দ্য ভাইরাস’ কৌশলের একটি অবিচ্ছেদ্য অংশই হ’ল উচ্চ হারে নমুনা পরীক্ষা। এই কৌশল গ্রহণের ফলে সংক্রমণ ছড়িয়ে পড়া প্রতিরোধে প্রত্যেক ব্যক্তির নমুনা পরীক্ষার ব্যবস্থা করা হয়। রাজ্যগুলিকে পরামর্শ দিয়ে বলা হয়েছে, র্যা পিড অ্যান্টিজেন টেস্টের যাবতীয় উপসর্গ নেগেটিভ হলেও আরটি-পিসিআর পদ্ধতিতে নমুনা পরীক্ষা করা বাধ্যতামূলক।
নমুনা পরীক্ষাগারের সংখ্যা এবং পরীক্ষাগারগুলির সক্ষমতা বৃদ্ধি পাওয়ার দরুণ দেশে নমুনা পরীক্ষার সংখ্যায় লক্ষ্যণীয় অগ্রগতি হয়েছে।
দেশে প্রতি ১০ লক্ষ জনসংখ্যায় নমুনা পরীক্ষার হার ৪৬ হাজার ১৩১।
বিশ্ব স্বাস্থ্য সংস্থার পরামর্শ অনুযায়ী, প্রতি ১০ লক্ষ জনসংখ্যায় দৈনিক ১৪০টি নমুনা পরীক্ষার সীমা ভারত অনেক আগেই অর্জন করেছে। দেশে ৩৫টি রাজ্য/কেন্দ্রশাসিত অঞ্চল দৈনিক-ভিত্তিতে সর্বাধিক সংখ্যায় নমুনা পরীক্ষার কৃতিত্ব অর্জন করতে সক্ষম হয়েছে।
দেশে নমুনা পরীক্ষার সংখ্যা ক্রমশ বৃদ্ধি পাচ্ছে। সরকারি ও বেসরকারি মিলিয়ে নমুনা পরীক্ষাগারের সংখ্যা বেড়ে হয়েছে ১ হাজার ৭৭৩। এর মধ্যে সরকারি ১ হাজার ৬১টি এবং বেসরকারি ৭১২টি।
কোভিড-১৯ সংক্রান্ত প্রকৃত ও সর্বশেষ তথ্য সংক্রান্ত টেকনিক্যাল বিষয়, নীতি-নির্দেশিকা এবং পরামর্শের জন্য নিয়মিত https://www.mohfw.gov.in/ এবং @MoHFW_INDIA –এই ওয়েবসাইটে নজর রাখুন।
টেকনিক্যাল বিষয়ে জানার জন্য technicalquery.covid19[at]gov[dot]in, ncov2019[at]gov[dot]in এবং @CovidIndiaSeva - এখানে যোগাযোগ করা যেতে পারে।
কোভিড-১৯ সংক্রান্ত যে কোনও বিষয়ে জানার জন্য স্বাস্থ্য ও পরিবার কল্যাণ মন্ত্রকের হেল্পলাইন নম্বর : +91-11-23978046 or 1075  – এ যোগাযোগ করুন। কোভিড-১৯ সংক্রান্ত রাজ্য/কেন্দ্রশাসিত অঞ্চলগুলির হেল্পলাইন নম্বরের তালিকা নীচের লিঙ্কে দেওয়া রয়েছে - https://www.mohfw.gov.in/pdf/coronvavirushelplinenumber.pdf
(CG/CB/SB
শ্রমওকর্মসংস্থানমন্ত্রক
ভারতের মুখ্য শ্রম কমিশনার শ্রীনগরে শ্রম আইন ও নতুন শ্রম বিধিগুলি নিয়ে প্রোজেক্ট আধিকারিকদের সঙ্গে পর্যালোচনা করেছেন
নতুন দিল্লি, ১৮ জুলাই, ২০২১
ভারতের মুখ্য শ্রম কমিশনার শ্রী ডি পি এস নেগি আজ শ্রীনগরে বিভিন্ন উন্নয়নমূলক প্রকল্পে নতুন শ্রম বিধিগুলিতে শ্রম আইন সম্পর্কে সংবেদনশীলতা গড়ে তোলা তথা শ্রম বিধিগুলির রূপায়ণ-অগ্রগতি পর্যালোচনা করেছেন। রাজ্য সরকার সহ ভারতের বিমানবন্দর কর্তৃপক্ষ, জাতীয় তাপবিদ্যুৎ নিগম, সীমান্ত সড়ক সংস্থা, পাওয়ার গ্রিড, হিন্দুস্তান পেট্রোলিয়াম কর্পোরেশন লিমিটেড এবং সিপিডাব্লুডি-র উচ্চপদস্থ প্রকল্প আধিকারিকদের সঙ্গে এক পৃথক বৈঠকে শ্রী নেগি প্রকল্প কেন্দ্রগুলিতে শ্রম বিধি কার্যকর করার বিভিন্ন বিষয় নিয়ে খোঁজ-খবর নেন। প্রকল্প কেন্দ্রে যেসমস্ত কর্মকাণ্ড চলছে, সেখানে শ্রম বিধিগুলির রূপায়ণ পরিস্থিতি তিনি পর্যালোচনা করেন।
রাজ্য সরকারের উচ্চপদস্থ আধিকারিকরা এবং প্রকল্পের দায়িত্বে থাকা জেনারেল ম্যানেজাররা বিভিন্ন শ্রম আইন মেনে চলা সম্পর্কে শ্রী নেগিকে অবহিত করেন। প্রকল্প কেন্দ্রগুলিতে শ্রম বিধি যথাযথ ভাবে মেনে চলা হচ্ছে জেনে শ্রী নেগি সন্তোষ প্রকাশ করেন। শ্রম আইন এবং নতুন শ্রম বিধিগুলির রূপায়ণের গুরুত্ব সম্পর্কে তিনি আধিকারিক এবং ঠিকাদারদের সচেতন করেন। তিনি বলেন, শ্রম বিধিগুলি মেনে চললে সব পক্ষই সমান লাভবান হবে। প্রকল্পের কাজে যুক্ত ঠিকাদার সংস্থার পাশাপাশি কর্মী এবং সরকার সব পক্ষই উপকৃত হবে। সংগঠিত এবং অসংগঠিত ক্ষেত্রের কর্মীরাও যাতে লাভবান হন তার জন্য ভারত সরকার শ্রমিক শ্রেণীর মানুষের সামাজিক সুরক্ষা ও নিরাপত্তার বিষয়টি সুনিশ্চিত করছে। শ্রী নেগি আরও বলেন, শ্রম বিধিগুলি মেনে চলা অত্যন্ত গুরুত্বপূর্ণ কারণ সরকারের অধিকাংশ রাষ্ট্রায়ত্ব সংস্থাই সব শ্রেণীর কর্মীকে এমনকি লাইনের শেষে দাঁড়িয়ে থাকা কর্মীটিকেও সমান অগ্রাধিকার দিয়ে থাকে।
শ্রী নেগি আগামীকাল ও পরশু কার্গিল এবং লে সফর করবেন। সফলকালে তিনি আধিকারিকদের সঙ্গে বৈঠকে বসবেন।
CG/BD/AS
(Visitor Counter : 138
স্বরাষ্ট্র মন্ত্রক
জগন্নাথ রথ যাত্রা উপলক্ষ্যে কেন্দ্রীয় স্বরাষ্ট্র মন্ত্রীর শুভেচ্ছা
নতুনদিল্লি, ২৩শে জুন, ২০২০
কেন্দ্রীয় স্বরাষ্ট্র মন্ত্রী শ্রী অমিত শাহ্ জগন্নাথ রথযাত্রা উপলক্ষ্যে শুভেচ্ছা জানিয়েছেন। এক ট্যুইট বার্তায় শ্রী শাহ্ বলেছেন, “রথযাত্রার এই পবিত্র মুহূর্তে আমি সকলকে আমার উষ্ণ অভিনন্দন জানাই। মহাপ্রভু জগন্নাথ দেবের আশীর্বাদে সকলে সুস্বাস্থ্য, আনন্দ ও সমৃদ্ধিতে থাকুন। ভগবান জগন্নাথ দেবের অবিরত আশীর্বাদ আমাদের সকলের উপর বর্ষিত হোক এবং দেশ করোনা মুক্ত হোক। জয় জগন্নাথ!”
কেন্দ্রীয় স্বরাষ্ট্র মন্ত্রী পুরির রথ যাত্রার অনুমতি সংক্রান্ত সুপ্রিম কোর্টের নির্দেশকে স্বাগত জানিয়েছেন। তিনি বলেছেন, সুপ্রিম কোর্টের রথযাত্রা নিশ্চিত করার সিদ্ধান্তে সারা দেশ আনন্দিত। শ্রী শাহ্ জানান, প্রধানমন্ত্রী শ্রী নরেন্দ্র মোদী কোটি কোটি ভক্তের আবেগ উপলব্ধি করে যে আলোচনার সিদ্ধান্ত নেন, তার ফলেই আমাদের দেশের এই মহান ঐতিহ্য বজায় থাকলো। তিনি এবং দেশ জুড়ে ভক্তবৃন্দ এতে খুব খুশী।“
(CG/CB